stanford-oval/wikipedia huggingface dataset:
HMS Prince George (1772)

| HMS Prince George |
| --- | --- |


Aluksen vaiheet
Rakentaja:  Chathamin telakka
Kölinlasku:  18. toukokuuta 1767
Laskettu vesille:  31. elokuuta 1772
Palveluskäyttöön:  marraskuu 1776
Loppuvaihe:  romutettu 1839
Tekniset tiedot
Uppouma:  1 955 4/94 bm
Pituus:  54,1 m (tykkikansi) 43,86 m (köli)
Leveys:  15,41 m
Syväys:  6,4 m
Miehistöä:  750
Aseistus
Aseistus:  90 tykkiä
HMS Prince George oli Britannian kuninkaallisen laivaston vuonna 1772 vesillelaskettu Barfleur-luokan 90-tykkinen toisen luokan linjalaiva.
Valmistus

Sir Thomas Sladen suunnittelema alus tilattiin 11. kesäkuuta 1766 Chathamin telakalta, jossa töistä vastasi heinäkuuhun 1767 Edward Allin ja sen jälkeen Joseph Harris. Köli laskettiin 18. toukokuuta 1767. Alus laskettiin vesille 31. elokuuta 1772 ja valmistui 23. tammikuuta 1777 vartiolaivaksi. Valmistuskustannukset olivat 50 043 puntaa, 4 shillinkiä ja 3 pennyä, minkä lisäksi varustamiskustannukset olivat 3 580 puntaa, 19 shillinkiä ja 7 pennyä.
Alus muutettiin 98-tykkiseksi alukseksi lisäämällä puolikannelle kahdeksan 12 naulan tykkiä.
Palvelus

Vuonna 1780 alus kuului amiraali Sir George Rodneyn laivastoon Cabo de São Vicenten taistelussa. Se osallistui 1782 Saintesin taisteluun ja Groix’n taisteluun 1795. Vuonna 1807 alus oli Länsi-Intiassa kontra-amiraali Alexander Cochranen laivastossa päällikkönään Woodley Losack. Laivasto valtasi 17. huhtikuuta Telemacon, Carvalhon ja Masterin. Cochranen mukana alus osallistui Tanskan Länsi-Intian saarten valtaukseen: Sankt Thomas vallattiin 22. joulukuuta ja Sankt Croix 25. joulukuuta.
Alus muutettiin vuonna 1832 kelluvaksi nosturiksi (engl. sheer hulk) ja romutettiin vuonna 1839.
Halldorofoni

Halldorofoni on islantilaisen Halldór Úlfarssonin kehittämä selloa muistuttava elektroakustinen kielisoitin. Halldór opiskeli Suomessa Taideteollisessa korkeakoulussa, josta hän valmistui taiteen maisteriksi vuonna 2008 ja suunnitteli halldorofonin opinnäytetyönään.
Halldorofonin kaula on saman mittainen kuin sellon. Otelaudan yläpuolella on yleensä neljä kieltä ja alapuolella 2–4 kieltä. Soittimen kielet on mikitetty jokainen erikseen, ja äänen kiertoon perustuva sointi syntyy takaosassa olevan kaiuttimen avulla. Yhden instrumentin valmistuminen kestää 4–5 kuukautta. Valmiita soittimia, jotka ovat kaikki hieman erilaisia, oli helmikuussa 2020 valmiina viisi kappaletta.
Halldórin pitkäaikainen yhteistyökumppani, sellisti-säveltäjä Hildur Guðnadóttir käytti Joker-elokuvaan (2019) säveltämässään musiikissa halldorofonia. Elokuvan musiikki voitti parhaan alkuperäismusiikin Oscar-palkinnon.
Hedlund

Hedlund on muun muassa seuraavien henkilöiden sukunimi:
Garrett Hedlund (s. 1984), yhdysvaltalainen näyttelijä
Gunnar Hedlund (1900–1989), ruotsalainen poliitikko
Göthe Hedlund (1918–2003), ruotsalainen pikaluistelija
Lina Hedlund (s. 1978), ruotsalainen poplaulaja
Linda Hedlund, suomalainen viulisti
Mikael Hedlund (s. 1976), ruotsalainen basisti
Oskar Hedlund (1842–1904), suomalainen apteekkari ja valtiopäivämies
Per-Erik Hedlund (1897–1975), ruotsalainen maastohiihtäjä ja olympiavoittaja
Sven Adolf Hedlund (1821–1900), ruotsalainen toimittaja ja kansanedustaja
Tyko Hedlund (1877–1944), suomenruotsalainen runoilija
Viktor Hedlund (1853–1922), suomalainen kenraaliluutnantti, senaattori ja valtioneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
HMS Revenge (06)

| HMS Revenge |
| --- | --- |
 HMS Revenge

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  22. joulukuuta 1913
Laskettu vesille:  29. toukokuuta 1915
Palveluskäyttöön:  toukokuu 1916
Loppuvaihe:  myyty romutettavaksi 1948
Tekniset tiedot
Uppouma:  28 000 t (tyhjä) 31 200 t (max)
Pituus:  190 m
Leveys:  27 m myöhemmin 31,1 m
Syväys:  8,5 m
Koneteho:  40 000 shp
Nopeus:  23 solmua
Miehistöä:  997
Aseistus
Aseistus:  8 × BL 15"/42 Mk I -tykkiä 14 × 6" (152 mm) tykkiä 2 × 3" (76 mm) tykkiä 4 × 47 mm tykkiä 4 × 21" (533 mm) torpedoputkea
HMS Revenge (viirinumero 06) oli Britannian kuninkaallisen laivaston 1915 vesillelaskettu Revenge-luokan taistelulaiva, joka osallistui sekä ensimmäiseen että toiseen maailmansotaan. Alus romutettiin 1948.
Valmistus

Alus tilattiin Vickersiltä Barrow-in-Furnessista, missä köli laskettiin 22. joulukuuta 1913. Alus laskettiin vesille 29. toukokuuta 1915 ja otettiin palvelukseen toukokuussa 1916.
Hedley

Hedley voi tarkoittaa:
Hedley (Brittiläinen Kolumbia)
Hedley on the Hill (Northumberland)
Hedley Hill, county Durham
Hedley (Texas)
Charles Hedley (1862 – 1926), luonnotieteilijä
Edwin Hedley (1864 – 1947), yhdysvaltalainen soutaja
Jack Hedley (syntymänimeltään Jack Hawkins, 1930), brittiläinen näyttelijä
Lieut. Robert Hedley (1857 – 1884), englantilaisen jalkapalloseuran Royal Engineers AFC:n kapteeni vuonna 1878
Thomas Hedley, julkaisija
William Hedley (1779 – 1843), brittiläinen insinööri
Hedley (yhtye), kanadalainen rockyhtye
Hedley (albumi), yhtyeen debyyttialbumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hedley”, voi hakea sivunnimihaulla, laajalla sivunnimihaulla tai tekstihaulla.
Hedman

Hedman on muun muassa seuraavien henkilöiden sukunimi:
Adi Hedman (oik. Adiel Hietanen, 1882–1947), suomalainen näyttelijä ja näytelmäkirjailija
Alfred Hedman (1844–1928), suomalainen kauppias, laivanvarustaja ja liike- ja valtiopäivämies
Anton Hedman (s. 1986), ruotsalainen jääkiekkoilija
Ari-Matti Hedman (s. 1964), suomalainen näyttelijä ja laulaja
Claudius Hedman (1680–1765), ruotsalaissyntyinen suomalainen pappi, joka keräsi sanakokoelman
Edvin Hedman (1863–1915), Perttulan vajaamielislaitoksen perustaja, Johan Sanfrid Hedmanin poika
Erkki Hedman (1925–2009), suomalainen jääpalloilija ja rakennusyrittäjä
Ernst G. Hedman (1867–1933), suomalainen arkkitehti, Johan Sanfrid Hedmanin poika
Felix Hedman (1871–1935), suomalainen insinööri ja Valtion rikkihappo- ja superfosfaattitehtaiden ensimmäinen toimitusjohtaja
Gustaf Erik Hedman (1777–1841), suomalainen taidemaalari, Johan Gustav Hedmanin isä
Heikki Hedman (1940–2022), suomalainen tennispelaaja ja -selostaja
Henry Hedman (s. 1952), suomalainen romanikielen edistäjä, muusikko ja evankelista
Johan Gustav Hedman (1800–1866), suomalainen kirkko- ja taidemaalari, Gustaf Erik Hedmanin poika
Johan Sanfrid Hedman (1831–1902), suomalainen kauppias, pankinjohtaja ja kauppaneuvos
Kaj Hedman (s. 1953), suomalainen runoilija
Karl Hedman (s. 1951), suomalainen balettitanssija
Karl Hedman (1864 –1931), suomalainen lääkäri, taidekeräilijä ja mesenaatti
Klaus Hedman (s. 1953), suomalainen virologian professori
Lars Hedman (s. 1953), Österbottens Tidningin päätoimittaja
Magnus Hedman (s. 1973), ruotsalainen jalkapallomaalivahti
Per Hedman (s. 1959), ruotsalainen sarjakuvakäsikirjoittaja
Reidar Hedman (1896–1961), suomalainen kasvattaja, eugeenikko ja IKL:n poliitikko
Tor-Erik Hedman (1918–1984), suomalainen jääkiekkoilija
Valfrid Hedman (1872–1939), suomalainen opettaja ja kääntäjä
Victor Hedman (s. 1990), ruotsalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gustaf Woldemar Wrede

Gustaf W. Wrede
Gustaf Woldermar Wrede (28. heinäkuuta 1889 Leppävirta – 17. helmikuuta 1958 Helsinki) oli suomalainen aatelismies ja teollisuusjohtaja sekä Sotakorvausteollisuuden valtuuskunnan jäsen.
Lapsuus ja koulutus

Gustaf W. Wreden isä oli tehtaanomistaja, vapaaherra Carl Gustaf Garibaldi Fabian Wrede ja äiti Siri Maria Söderhjelm. Hänen isänsä toimi muun muassa toimitusjohtajana C Wrede & Co Ab -yrityksessä ja omisti myös osake-enemmistön Turun Rautateollisuusosakeyhtiöstä. Käytyään kahdeksan luokkaa oppikoulua, Gustaf Wrede opiskeli Darmstadtissa, valmistuen insinööriksi vuonna 1910.
Työura

Valmistuttuaan Wrede matkusti Yhdysvaltoihin, missä hän työskenteli autotehtaissa Detroitissa 1911–1914. Vuoden 1912 lopussa hänestä tuli Jackson Automobile Co:n pääinsinööri Michiganissa.
Wreden palattua Suomeen hänestä tuli Turun rautateollisuus Oy:n tehtaan tekninen johtaja. Hänen isänsä oli tuolloin yrityksen toimitusjohtaja. Tehdas valmisti tuolloin muun muassa höyrylokomobiilejä, rautatievaunuja, hevosvaunuja ja maatalouskoneita. Kun sota syttyi, Venäjän armeija tilasi yritykseltä ammuksia, hevosvaunuja ja muita tarvikkeita. Sota vaikutti sekä Suomen markkaan että Venäjän ruplaan ja tämän vuoksi tehdyt kaupat aiheuttivat suuria tappioita. Tämä johti siihen, että yritys alkoikin valmistaa moottoreita ja traktoreita.
Traktoreiden valmistuksen aloituksesta päätettiin vuonna 1915, mutta projekti laitettiin tauolle sisällissodan aiheuttamien levottomuuksien takia vuosina 1917–1918. Sekä Gustaf Wrede että hänen isänsä olivat punaisten pidättäminä vuonna 1917 muutaman viikon ajan. Vuonna 1918 Turun rautateollisuus Oy:n ensimmäinen traktori voitiin kuitenkin vihdoin esitellä.
Gustaf Wrede sai vuoden 1919 loppupuolella toimitusjohtajan viran Teijon Ruukki Ab:lla Perniössä. Tässä virassa hän oli vain kahden vuoden ajan, jonka jälkeen hänet valittiin Dalsbruk Ab:n toimitusjohtajaksi. Taalintehtaalla Wrede viihtyi kauan – vuodesta 1921 vuoteen 1940. Vuosina 1938–1940 Dalsbruk Ab oli osa Wärtsilä-konsernia. Taalintehtaan vuosina Wredestä tuli myös Hangossa Finska Glasfabriks Ab toimitusjohtaja sekä pääomistaja, ja tässä roolissa hän viihtyi vuodesta 1935 vuoteen 1946. Samanaikaisesti hän johti myös kolmatta yritystä, Petsamon Nikkeli Oy:tä, jonka toimitusjohtajana hän toimi 1940–1944.
Vuonna 1945 Gustaf Wrede päätti työsuhteensa Petsamon Nikkelillä ja siirtyi Moottoritehdas Oy Ares Ab:lle toimitusjohtajaksi, hallituksen puheenjohtajaksi sekä kaikkien osakkeiden omistajaksi.
Vuosina 1944–1952 Wrede oli myös hyvin aktiivinen SOTEVA-jäsen (Sotakorvausteollisuuden valtuuskunta). Viraston toiminnan päätyttyä Wrede päätti siirtyä eläkkeelle. Vuonna 1954 häntä kuitenkin pyydettiin Valmet Oy:n johtajaksi ja hän suostui.
Perhe

Gustaf Wrede avioitui Asta Wreden kanssa. He omistivat Köningstedtin tilan Vantaalla (aiemmin Helsingin maalaiskunta). Wreden aiemmat puolisot olivat Ebba Tollet ja Karin Sophie Andelin. Wrede menehtyi tilallaan lyhyen sairauden jälkeen, helmikuussa 1958.
Aiheesta muualla

Valtra: 1951 Valmet-traktorituotannon aloitus
Hadano

| Hadano (秦野市) |
| --- | --- |
 Näkymä Hadanoon
 lippu:  symboli
 Hadanon sijainti Kanagawan prefektuurissa
 Hadano
 Koordinaatit: 35°22′29″N, 139°13′12″E 
Valtio:  Japani
Alue:  Kantō
Prefektuuri:  Kanagawan prefektuuri
Pinta-ala:  
 – Kokonaispinta-ala:  103,76 km²
Väkiluku (07/2020):  164 425
 – Väestötiheys:  1 584,7 as./km²
Symbolit:  
 – Puu:  Camellia sasanqua, japaninmagnolia
 – Kukka:  Neilikka, jalohortensia
 – Lintu:  Idänsilkkikerttunen
 
 https://www.city.hadano.kanagawa.jp/ 
Infobox OKVirheellinen NIMI-arvo: 
Hadano (jap. 秦野市, Hadano-shi) on Japanin kaupunki Honshūn saarella Kantōn alueella Kanagawan prefektuurissa. Se sijaitsee sisämaassa prefektuurin länsiosassa. Kaupunki on rakentunut Hadanon allaslaaksoon, jota ympäröivät Tanzawavuoret. Hadanossa on 164 425 asukasta (heinäkuussa 2020) ja sen pinta-ala on 103,76 neliökilometriä.
Edo-kaudella Hadano kehittyi markkinapaikkana ja Yagurazawa-ōkan-tiereitin postiasemana. Tärkeäksi elinkeinoksi nousi kauden puolivälin jälkeen tupakan viljely ja kauppa. Tupakan valmistus teollistui Meiji-kaudella ja jatkui 1980-luvulle saakka. Sittemmin kaupungin pohjoisosiin on rakennettu erityyppistä teollisuutta. Kaupungissa on pitkään tuotettu myös sakea. Kaupunkioikeudet Hadano sai kuntaliitoksen yhteydessä vuonna 1955. Kaupunkiin kuuluvilla maaseutualueilla viljeltiin aiemmin maapähkinöitä, nykyisin vihanneksia ja koristekukkia.
Hadanon nähtävyyksiä ovat Tanzawavuorten luonnonalueet, kuten Shinseijärvi ja Kōbōvuori ympäristöineen. Osa kaupungin alueesta kuuluu Tanzawan–Ōyaman puolikansallispuistoon. Kaupungin itäosassa toimii Tsurumaki-onsenin kuuma lähde. Hadanoon on sijoittunut myös Sophia-yliopiston kampus. Kaupunkia palvelee Odakyū-rautateiden Odawara-linja.
Kuvia

Näkymä Hadanoon Kunugivuorelta
Hadanon kaupungintalo
Izumo-taisha Sagami-bunshi
Kōbōvuori
Aiheesta muualla

Kuvia tai muita tiedostoja aiheesta Hadano Wikimedia Commonsissa
Kaupungin internetsivut (japaniksi)
Gudmund Harlem

| Gudmund Harlem> Norjan puolustusministeri |
| --- | --- |
 Gerhardsenin IV hallitus 25. syyskuuta 1963 – 12. lokakuuta 1965  
Edeltäjä:  Håkon Kyllingmark
Seuraaja:  Otto Grieg Tidemand
 Gerhardsenin III hallitus 18. helmikuuta 1961 – 28. elokuuta 1963  
Edeltäjä:  Nils Handal
Seuraaja:  Håkon Kyllingmark
Norjan sosiaaliministeri
 Gerhardsenin III hallitus 1. elokuuta 1955 – 18. helmikuuta 1961  
Edeltäjä:  Rakel Seweriin
Seuraaja:  Olav Bruvik
Henkilötiedot
Syntynyt: 24. heinäkuuta 1917 Kristiania, Norja
Kuollut: 22. maaliskuuta 1988 (70 vuotta) Oslo, Norja
Ammatti:  lääkäri, poliitikko
Tiedot
Puolue:  Työväenpuolue
Gudmund Harlem (24. heinäkuuta 1917 Kristiania – 22. maaliskuuta 1988 Oslo) oli norjalainen lääkäri ja työväenpuolueen poliitikko. Hän toimi Norjan sosiaaliministerinä 1955–1961 sekä puolustusministeri 1961–1963 ja 1963–1965.
Gudmund Harlem oli Gro Harlem Brundtlandin ja Hanne Harlemin isä.
Aiheesta muualla

Gudmund Harlem Norjan suurkäräjien verkkosivuilla (norjaksi)
Grand Theft Auto: The Ballad of Gay Tony

| Grand Theft Auto: The Ballad of Gay Tony |
| --- | --- |

Kehittäjä:  Rockstar North
Julkaisija:  Rockstar Games
Jakelija:  Take-Two Interactive
Pelisarja:  Grand Theft Auto
Pelimoottori:  RAGE Euphoria
Julkaistu:  Xbox 360 29. elokuuta 2009 Windows, PlayStation 3 NA 13. huhtikuuta 2010EU 16. huhtikuuta 2010
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  BBFC: 18   ESRB: M  Virheellinen ESRB-arvo   OFLC: MA15+   PEGI: 18
Alusta:  Microsoft Windows, PlayStation 3, Xbox 360
Jakelumuoto:  Optinen levy
Lisää peliartikkeleitaVideopelien teemasivulla
Infobox OK : 
Grand Theft Auto: The Ballad of Gay Tony on Rockstar Northin kehittämä ja Rockstar Gamesin julkaisema toinen lisäosa 
toimintaseikkailupeliin Grand Theft Auto IV. Peli julkaistiin vuonna 2009 Xbox 360:lle ja vuonna 2010 Microsoft Windowsille ja PlayStation 3:lle.
Peli julkaistiin myös Grand Theft Auto: Episodes From Liberty City -levyllä, jossa on myös edellinen lisäosa Grand Theft Auto IV: The Lost and Damned. Episodes from Liberty City ei vaadi toimiakseen alkuperäistä Grand Theft Auto IV:tä.
Lisäosan uutuutena Grand Theft Auto IV:en ja sen aiempaan lisäosaan verrattuna ovat uudet autot, veneet, moottoripyörät, helikopterit, aseet, laskuvarjohyppääminen, häkkitappelut, tanssiminen yökerhoissa ja mahdollisuus pelata golfia.
Juoni

Pelin päähenkilö on nimeltään Luis Fernando Lopez. Hänet nähtiin pienessä roolissa myös Grand Theft Auto IV:ssä ja toisessa lisäosassa
Grand Theft Auto IV: The Lost and Damned. Luis työskentelee ”Gay” Tony Princelle, jolla on omistuksessaan kaksi kaupungin kuuluisinta yökerhoa: Maisonette 9 ja Hercules. Luis toimii Tonyn oikeana kätenä, hoitaen fyysisyyttä ja kuskintaitoja vaativat tehtävät. Pelin edetessä Luis huomaa, ettei yökerhon pyörittäminen Liberty Cityssä ole ihan lastenleikkiä, sillä niin koronkiskurit, verottaja kuin kilpailijatkin painavat päälle. Lisäksi Luisin ystävät Armando ja Henrique vaativat opastusta, eikä äidistäkään juuri ole apua. Naisista Luisilla ei ole puutetta, mutta suhteet tuppaavat jäämään yhden illan jutuiksi.
Yhdessä tehtävässä Luis pyytää Yusufilta lainaan helikopterin, jotta pääsisi museolle. Paikalla on meneillään  timanttivaihtokauppa, jossa mafia, Niko Bellic ja Johnny Klebitz ovat. Luis väijyttää vaihtokaupan ja syntyy tulitaistelu. Luis onnistuu saamaan timantit käsiinsä ja poistuu paikalta. Myöhemmin kun Giovannin kummisedän tytär Gracie joutuu Nikon ja Packien kidnapatuksi, he vaativat timantit itselleen Gracietä vastaan. Luis ja Tony tekevät Nikon ja Packien kanssa vaihtokaupat satamassa, kun paikalle ilmestyy Bulgarin, hän pyytää miehensä tappamaan Nikon ja Packien. Luis, Tony ja Gracie pakenevat veneellä.
Maisonette 9 -yökerhossa Rocco pyytää Luisin tappamaan Tonyn velkojen maksamiseksi, mutta päätyy ampumaan Roccon rikostoverin. Rocco poistuu paikalta ja ilmeisesti lähtee Liberty Citystä pois lopullisesti (nähdään myöhemmin GTA V -pelissä). Bulgarinin miehet saapuvat yökerholle ja syntyy tulitaistelu. Tulitaistelun jälkeen Tony syyttää Luisia isoista sotkuista ja uhkaa lähteä pois LIberty Citystä. Luis ja Tony tekevät sovinnon myöhemmin ja päättävät hoitaa Bulgarinin pois. Tivolissa Luis saa kuulla Bulgarinin lähdöstä pois kaupungista ja ajaa moottoripyörällä nopeasti lentokentälle. Bulgarinin miehet jahtaavat Luisia, mutta Yusuf tulee helikopterillaan paikalle ja antaa ilmatukea. Luis onnistuu pääsemään koneeseen ennen kuin se pääsee ilmaan. Bulgarin tulee matkustamoon kranaatti käsissään ja uhkaa räjäyttää koneen tappaen molemmat. Luis ampuu tämän kuolleeksi ja kranaatti pääsee hänen kädestään ja räjäyttää lentokoneen puoliksi. Luis selviytyy ja kiitää laskuvarjollansa puistoon.
Puistossa vanha Vietnamin veteraani löytää roskakasasta timantit, jotka päätyivät satamassa roska-auton päälle. Veteraani ottaa nämä ja poistuu iloisena paikalta. Luisin ja Tonyn päästyä vihollisesta eroon he jatkavat yhteistyötään normaalisti.
Aiheesta muualla

Virallinen kotisivu (englanniksi)
Grand Theft Auto: The Ballad of Gay Tony MobyGamesissa (englanniksi)
The Ballad of Gay Tony GTA Wikissä (englanniksi)
Gode

| Gode |
| --- | --- |
 Gode
 Koordinaatit: 05°57′06″N, 43°33′06″E 
Valtio:   Etiopia
Osavaltio:  Somali
Väkiluku (2007):  43 234
Infobox OKVirheellinen NIMI-arvo: 
Gode tai Godi on kaupunki Etiopian Somalin osavaltiossa. Sen asukasluku oli vuoden 2007 väestönlaskennan mukaan 43 234.
Maantiede

Gode sijaitsee Etiopian Somalin osavaltiossa Goden weredassa eli piirikunnassa muutaman kilometrin päässä Shebellejoesta. Kaupunki sijaitsee hieman etäällä joesta, jolla on tapana ajoittain tulvia ympäröivälle tasangolle.
Historia

Nykyinen Gode sai alkunsa 1960-luvulla tehtyjen rakennushankkeiden aikana. Vuonna 1965 perustettiin Goden lentotukikohta Etiopian ilmavoimille. Tukikohdan kiitotien rakennutti ruotsalainen Skanska. Keisari Haile Selassie vihki tukikohdan käyttöön kesäkuussa 1966. Skansa sai edelleen työkseen rakennuttaa uusi Goden kaupunki moskeijan, palatsin ja Shebellejoen ylittäneen sillan kera.
VUonna 1977 syttyi Somalian ja Etiopian välinen Ogadenin sota. Gode oli merkittävänä sotilastukikohtana Länsi-Somalian vapautusrintaman taistelijoiden iskujen kohde. Somalian asevoimat ylittivät Etiopian rajan heinäkuussa 1977 ja 24. heinäkuuta ne iskivät Godeen, joka muodosti yhden ensimmäisistä Etiopian puolustuksen tukikohdista. Etiopian armeijan 3. ja 4. divisioona tuhoutuivat lähes tyystin Goden taisteluissa. Laajempi sota päättyi kuitenkin Somalian tappioon ja sen joukkojen vetäytymiseen Etiopiasta vuonna 1978.
Ogadenin sodan päättymisen jälkeen Godea ja sen ympäristöä koettelivat nälänhädät. Ensimmäinen alkoi vuonna 1981 ja seuraava vuonna 1991. Yhdistyneiden kansakuntien pakolaisjärjestö teki avustuslentoja alueelle Goden kautta. Nälänhätään ja kuivuuteen liittyvät ongelmat jatkuivat 2000-luvulle.
Väestö

Goden asukasluku oli Etiopian vuoden 2007 väestönlaskennan mukaan 43 234. Suurin osa asukkaista on etniseltä taustaltaan somaleja.
Yhdysvaltain ilmavoimien C-130H Hercules ja Godeen tuotua humanitaarista apua vuonna 2006.
Paikallisia vuonna 2005.
Halldor Skard

| Mitalit> Maa:   Norja.Miesten yhdistetty. Olympialaiset  | Mitalit> Maa:   Norja.Miesten yhdistetty. Olympialaiset  | Mitalit> Maa:   Norja.Miesten yhdistetty. Olympialaiset  | Maa:   Norja> Miesten yhdistetty. |
| --- | --- | --- | --- |
|  Kultaa | Nagano 1998 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Trondheim 1997 | joukkuekilpailu |  |
|  Hopeaa | Thunder Bay 1995 | joukkuekilpailu |  |
Halldor Skard (s. 11. huhtikuuta 1973) on norjalainen entinen yhdistetyn hiihtäjä ja olympiavoittaja. Hän kilpaili vuodesta 1990 vuoteen 2000.
Skard voitti kultaa Naganon olympialaisissa vuonna 1998 4 × 5 kilometrin viestissä. Hän oli mukana voittamassa kultaa viestistä myös MM-kisoissa 1997 sekä hopeaa 1997.
Aiheesta muualla

Halldor Skard Kansainvälinen hiihtoliitto (FIS). (englanniksi)
HMS Urchin

HMS Urchin on ollut neljän Britannian Kuninkaallisen laivaston aluksen nimenä.
HMS Urchin (1797), tykkivene
HMS Urchin (1917), R-luokan hävittäjä
HMS Urchin (N97), U-luokan sukellusvene
HMS Urchin (R99), U-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Urchin”, voi hakea sivunnimihaulla, laajalla sivunnimihaulla tai tekstihaulla.
Heikki Malinen

Heikki Pekka Mikael Malinen (s. 1962) on suomalainen yritysjohtaja. Hän on toiminut Outokumpu Oyj:n toimitusjohtajana 15. toukokuuta 2020 lähtien. Malinen nimitettiin 2. toukokuuta 2024 Nesteen toimitusjohtajaksi. Hän ottaa tehtävän vastaan viimeistään 2. marraskuuta 2024 alkaen.
Malinen on työskennellyt Posti Groupin toimitusjohtajana vuosina 2012–2019. Sitä ennen Malinen oli Pöyry Oyj:n toimitusjohtaja 2008–2012. Hän työskenteli UPM-Kymmene Oyj:llä vuosina 1994–1996 ja 2002–2008.
Koulutukseltaan Malinen on kauppatieteiden maisteri. Hän on suorittanut myös MBA-tutkinnon Harvard Business Schoolissa. Vuosina 1997–2005 Malinen työskenteli Yhdysvalloissa McKinsey & Companyn (1997–1999), Pöyryn (2000–2001) ja UPM-Kymmenen (2002–2005) palveluksessa.
Malinen on OpusCapitan hallituksen puheenjohtaja ja East Officen, Ilmarisen, Outokumpu Oyj:n ja Palta ry:n hallituksen jäsen.
Heikki Matikainen

Heikki Matikainen (s. 23. helmikuuta 1979) on suomalainen pesäpalloilija. Hän edustaa Ykköspesiksessä pelaavaa Ulvilan Pesä-Veikkoja. Kaudella 2010 seura pelasi Superpesiksessä.
Aikaisemmin Matikainen on edustanut Hakunilan Kisaa, Vantaan Pesistä, Helsingin Peliveikkoja, RiihiPesistä ja Vantaanjoen Juoksua. Matikainen on ammatiltaan teknisentyönopettaja.
Gina Carano

| Gina Carano |
| --- | --- |
 Gina Carano vuonna 2009
Henkilötiedot
Syntynyt: 16. huhtikuuta 1982 (ikä 42) Dallas County, Texas
Kansalaisuus:  Yhdysvallat
Vapaaottelija
Lempinimi:  Conviction, Crush
Aktiivisena:  2006–2009
Pituus:  173 cm
Paino:  66 kg
Taistelutyyli:  thainyrkkeily
Seura:  Jackson Wink MMA
Tilastot
Ottelut:  8
Voitot:  7
– tyrmäyksellä:  3
– luovutuksella:  1
– päätöksellä:  3
Tappiot:  1
– tyrmäyksellä:  1
Gina Joy Carano (s. 16. huhtikuuta 1982) on yhdysvaltalainen näyttelijä ja entinen vapaaottelija. Carano nähtiin Yhdysvaltojen American Gladiators -ohjelmassa "Crush"-nimisenä hahmona vuoden 2008 tuotantokaudella. Gina Caranoa on pidetty naisten vapaaottelun kasvona.
Carano oli rankattu maailman 3. naisten vapaaottelun raskaimmassa sarjassa.
Nuoruus

Carano syntyi Dallas Countyssa, Teksasin osavaltiossa 16. huhtikuuta 1982 ja oli keskimmäinen lapsi kolmen tyttäreen perheessä. Kouluaikoina hän pelasi aktiivisesti mm. kori- ja lentopalloa aina liittovaltiotasolle saakka. Yliopistossa hän opiskeli tutkinnon psykologiassa.